În cursul anului 2023, la nivel naţional, din cei 361.362 de candidaţi care s-au prezentat la primul examen în vederea obţinerii permisului de conducere, 123.873 au fost declaraţi "admis", ceea ce reprezintă un procent al promovabilităţii de 34,28%.
Menţionăm că, la sfârşitul anului 2023, în Romania erau înregistraţi 8.670.069 deţinători de permise de conducere.
De asemenea, parcul auto naţional a ajuns în 2023 la 10,3 milioane de autovehicule printre care se numără 8,1 milioane de autoturisme, conform raportului pentru anul 2023 al Direcţiei Generale Permise de Conducere şi Înmatriculări (DGPCI).
În plus, pe parcursul anului 2023 au fost emise 1.468.728 certificate de înmatriculare, 464.090 autorizaţii provizorii, 1.073.540 permise de conducere şi 167.847 certificate de radiere conform datelor de pe site-ul DGPCI.
Parcul auto din România a crescut cu aproape 330 de mii de autoturisme, motociclete, remorci, tractoare şi alte vehicule, faţă de anul 2022.
(sursa: Mediafax)